🔴: भाजपा 100 सीटों पर आगे, 55 पर कोंग्रेस आगे, रुझान NDA के पक्ष में अबतक – My Local News
May 23, 2019 May 23, 2019 by Local News
-542 सीटों के रुझान
भाजपा कुल 100 सीटों पर आगे चल रही है.
कांग्रेस 55 सीटों पर आगे चल रही है
अन्य 25 सीट पर आगे चल रहे हैं.
-छत्तीसगढ़ में कांग्रेस पांच पर आगे जबकि भाजपा चार पर आगे चल रही है.
-राजस्थान में रुझानों में भाजपा आगे चल रही है जबकि कांग्रेस का अभी खाता नहीं खुला है. वहीं केरल के वायनाड से कांग्रेस अध्‍यक्ष राहुल गांधी आगे चल रहे हैं.
-यूपी का रुझान- लखनऊ लोकसभा सीट पर भाजपा आगे चल रही है. वहीं, पूरे उत्तर प्रदेश में भाजपा 7 और कांग्रेस 1 सीट पर आगे चल रहे हैं.
-केरल के तिरुवनंतपुरम से भाजपा उम्मीदवार राजशेखरन आगे चल रहे हैं जबकि कांग्रेस नेता थरूर पीछे हो चुके हैं.
-यूपी में प्रतापगढ़ सीट पर भाजपा आगे चल रही है.
-पश्चिम बंगाल का रुझान: भाजपा एक सीट पर आगे चल रही है.
-राजस्थान का रुझान: भाजपा 7 सीटों पर आगे चल रही है.
-पोस्टल बैलेट की गिनती जारी है. कर्नाटक से पहला रुझान: दो पर भाजपा, एक पर जेडीएस और एक पर कांग्रेस आगे
-वोटों की गिनती शुरू हो चुकी है. पहले पोस्टल बैलेट गिने जा रहे हैं.
-नई दिल्ली से कांग्रेस उम्मीदवार अजय माकन ने कहा कि निश्चित तौर पर नतीजे कांग्रेस के पक्ष में आने वाले हैं. हमें पूरी उम्मीद है कि कांग्रेस जीत दर्ज करेगी और सरकार बनाएगी. राहुल गांधी हमारे प्रधानमंत्री बनेंगे। दिल्ली में भाजपा और कांग्रेस के बीच ही असली लड़ाई है.
-भोपाल से कांग्रेस उम्मीदवार दिग्विजय सिंह ने कहा कि यह चुनाव मेरे लिए उतना ही महत्वपूर्ण जिनता पहला चुनाव था. उन्होंने एग्जिट पोल को फर्जी भी बताया.
-बिहार के पटना साहिब से भाजपा उम्मीदवार रविशंकर प्रसाद ने कहा कि मैं बहुत ही शांत रहता हूं. हम कार्यकर्ता लोग बहुत शांति से काम करते हैं. मैं उत्साहित और संयमित हूं. नरेंद्र मोदी की अगुवाई में हमारी ऐतिहासिक जीत होगी.
-नतीजों से पहले भोपाल से भाजपा उम्मीदवार साध्वी प्रज्ञा ने की पूजा-अर्चना. इधर , गोरखपुर से भाजपा उम्मीदवार रवि कि शन ने भी चुनाव परिणाम के पहले पूजा अर्चना की.
-कलबुर्गी से भाजपा उम्मीदवार उमेश जाधव ने कहा कि नरेंद्र मोदी फिर से प्रधानमंत्री के पद पर बैठेंगे. मैं अपनी सीट जीतने को लेकर पूरी तरह आश्‍वस्त हूं. इसके एक-दो दिन बाद कर्नाटक की राज्य सरकार खुद-ब-खुद गिर जाएगी और भाजपा सरकार बनाएगी.
-भाजपा मुख्यालय के बाहर हवन और पूजन का कार्यक्रम शुरू हो चुका है. नरेंद्र मोदी की 300 सीटें और एनडीए की 400 सीटें पार होने की कामना को लेकर हवन पूजन किया जा रहा है.
-बेंगलुरु दक्षिण से भाजपा उम्मीदवार तेजस्वी सूर्या ने कहा कि मुझे पूरा भरोसा है कि हम चुनाव जीतेंगे. मुझे विश्वास है कि सांसद के तौर पर देश नीतियां बनाने में योगदान देने का अवसर जनता मुझे देगी.
-कर्नाटक के हासन से जेडीएस उम्मीदवार निखिल कुमारस्वामी नतीजों से पहले मैसूर के चामुंडेश्वरली मंदिर में पूजा की.
-केरल : तिरुवनंतपुरम से भाजपा उम्मीदवार के. राजशेखरन ने नतीजों से पहले अय्यागुरू आश्रम में पूजा-अर्चना की. आपको बता दें कि राजशेखरन का मुकाबला कांग्रेस के शशि थरूर और लेफ्ट डेमोक्रेटिक फ्रंट के सी दिवाकरण से है. पूजा करने के बाद के. राजशेखरन ने कहा कि मुझे ऐसा प्रतीत होता है कि राज्य के विकास के लिए, लोगों की भलाई के लिए, केरल को भी केंद्र की एनडीए सरकार के साथ आगे बढ़ना चाहिए. अब केरल मुख्यधारा में आ रहा है, मुझे पूरा भरोसा है कि मैं यह चुनावमें जीत दर्ज करूंगा.
-नतीजों से पहले हल्के मूड में नजर आयीं पश्चिम बंगाल की मुख्यमंत्री और टीएमसी प्रमुख ममता बनर्जी…फेसबुक पर अपना एक वीडियो उन्होंने शेयर किया, जिसमें वह हारमोनियम बजाती हुई दि खरहीं हैं. उन्होंने हारमोनियम पर बजाए जा रहे संगीत को मां-माटी-मानुष को समर्पित किया है.
-ईवीएम से जुड़ी शिकायतों पर नजर रखने के लिए केंद्रीय निर्वाचन आयोग ने नयी दिल्ली के निर्वाचन सदन में 24 घंटे का एक ईवीएम कंट्रोल रूम बनाया है. मतगणना के दिन ईवीएम से जुड़ी कोई भी शिकायत इस कंट्रोल रूम में की जा सकेगी जिसका नंबर है- 011-23052123
-23 मई दिन गुरुवार जी हां, इस दिन का इंतजार पूरे देश के साथ-साथ भारत के पड़ोसी मुल्‍कों को भी था. आज लोकसभा चुनाव 2019 के परिणाम आने का दिन है. सभी लोकसभा क्षेत्रों की गिनती सुबह आठ बजे से शुरू हो जाएगी और रुझान सुबह करीब 10 बजे से मिलने लगेंगे. इस बार पोस्टल बैलेट के साथ ही इवीएम में डाले गये मतों की गिनती शुरू होगी.